<classify> KUANZIA mwaka 2016 hadi 2018, asasi za kiraia Azaki 16 nchini zimechangia Sh bilioni 236 kwenye uchumi wa nchi.Akiwasilisha mada katika kongamano la Azaki jijini hapa juzi, Mkurugenzi Mtendaji wa shirika la Twaweza Afrika Mashariki EAC, Aidan Eyakuze, alisema kati ya fedha hizo, Sh bilioni 169 zimetumika nchini kwa ajili ya wanufaika mbalimbali pamoja na watoa huduma kwa umma.Kati ya fedha hizo, Sh bilioni 45 zimetumika kwa ajili ya kuwalipa waajiriwa mbalimbali hasa mishahara au ujira na mafao kwa wastahiki mbalimbali, alisema.Aidha, alisema kati ya fedha hizo, Sh bilioni 19 zilitolewa serikalini kwa ajili ya kulipia kodi, ushuru, pamoja na Kodi ya Ongezeko la Thamani VAT na kodi nyingine.Vilevile kati ya fedha hizo, Sh bilioni tatu zilitumika kama akiba ya ustawi na mustakabali wa uendeshaji asasi hizo za kiraia nchini. Kwa takwimu hizo inaonesha wazi Azaki zina mchango mkubwa katika kujenga uchumi nchini, alisema.Akilinganisha na huduma nyingine, Eyakuze alisema fedha hizo Sh bilioni 236 ni sawa na kilo 2,181 za dhahabu zinazosafirishwa kwenda nje au sawa na watalii 42,316 kukaa nchini kwa wiki moja au lita milioni 247 za petroli, dizeli na mafuta ya taa.Pia fedha za kodi Sh bilioni 19 ni sawa na mapato yatokanayo na maji ya kunywa, vinywaji laini na sigara ambayo yanafikia Sh bilioni 18.8 kwa hesabu za mwaka 201819.Lakini pia ni sawa na kodi ya serikali iliyokusanywa katika mikoa ya Rukwa, Lindi, Simiyu, Songwe na Katavi kwa pamoja katika mwaka 201819 ambayo ni Sh bilioni 21, alisema.Naye Mkurugenzi Mtendaji wa Foundation for Civil Society FCS, Francis Kiwanga, alisema lengo la kongamano hilo ni kuleta pamoja wadau zaidi ya 500 wa asasi za kiraia, wabia wa maendeleo na serikali ili kujadili na kuangalia mchango wa asasi katika kujenga uchumi wa nchi.  <topic>: KITAIFA 